text: প্রকাশিত: ১:৪৪ পূর্বাহ্ণ, জুলাই ৩০, ২০২০
  সংগঠনের সাথে জড়িত অনেক স্বেচ্ছাসেবক জানান, ঈদকে সামনে রেখে এতিম শিশু ও বন্যার্ত দরিদ্রদের মাঝে নতুন পোশাক, খাদ্য সামগ্রী ও নগদ অর্থসহ বিভিন্ন ঈদ উপহার সামগ্রীর ৮০ ভাগ থেকে ৮৫ ভাগ টাকা সংগঠনের নির্বাহী পরিচালক প্রতিষ্ঠাতা সভাপতি লুৎফর রহমান লিখনের চাকরির বেতন থেকে নিজস্ব অর্থায়নে কিনা হয়েছে। আর বাকি ১৫ ভাগ থেকে ২০ ভাগ ব্যয় চলে সংগঠনের অন্যান্য স্বেচ্ছাসেবক ও স্বেচ্ছায় দান করা অন্যান্যদের অর্থায়নে। তারা আরও জানান, উপজেলার বিভিন্ন এলাকায় ঈদের জন্য নতুন পোশাক ও ঈদ উপহার সামগ্রী বিতরণের পাশাপাশি করোনা ভাইরাস (কোভিট-১৯) এর সংক্রমণ রোধে পরিকল্পনা অনুযায়ী অন্তত ৫ হাজার মাস্ক, পিপিডি, পিপিই, সেনিটাইজার ইত্যাদি বিতরণের কাজও চলছে। এরই মধ্যে বিভিন্ন এলাকায় দুই সহশ্রাধিক মাস্ক বিতরণ করাসহ পিপিডি, পিপিই, সেনিটাইজার ইত্যাদি সুরক্ষা সামগ্রী বিতরণ গাছের চারা বিতরণ করা হচ্ছে বলেও তারা জানান। তবে ঈদ অতি নিকটে চলে আসায় আপাতত গাছের চারা বিতরণ ও রোপন কাজ স্থগিত আছে বলে জানান সংগঠনের নির্বাহী পরিচালক প্রতিষ্ঠাতা সভাপতি লুৎফর রহমান লিখন।